[{"text_idx": "#000000", "text": "Udmurdid ning Aleksei Petersoni museoloogiline kinematograafiamaastik"}, {"text_idx": "#000001", "text": "Kes on Aleksei Peterson, teavad museoloogid ja vanema po\u0303lve kultuuriinimesed vast une pealt. Va\u0308hem on ehk neid, kes teavad, et just Peterson oli see mees, kes muuseumis filmitegemisega alustas."}, {"text_idx": "#000003", "text": "ERM on ta\u0308nuva\u0308a\u0308rselt alustanud toona filmitu taastutvustamist sarjas \u201eEesti etnograafiline film\u201c."}, {"text_idx": "#000005", "text": "U\u0308hest ku\u0308ljest teotseti \u2013 va\u0308hemasti filmimise ajal \u2013 toonase No\u0303ukogude Liidu kinematograafiakoolkonna o\u0303itsenguperioodil. Toonased dokumentalistikato\u0303ed na\u0308gid dokumentaalfilmi kui kinokunsti alamliiki ning seela\u0308bi oli esmaoluline ko\u0303neka kujundi loomine. Dokumentaalne autentsus ja usutavus toodi pahatihti ohvriks kunstilistele taotlustele. Pilt oli asi iseeneses, mitte ilmtingimata informatsiooni edasikandja."}, {"text_idx": "#000007", "text": "Sellises eelha\u0308a\u0308lestuses po\u0303hjaudmurdi-filmi vaatama asudes tabab vaatajat kerge pettumus. Materjal on asjalik, liigseid kauniskaadreid ja kujundiotsinguid silma ei torka."}, {"text_idx": "#000008", "text": "Ent kui la\u0308hemalt vaadata, siis mida me po\u0303hjaudmurtidest teada saame? Peterson on o\u0308elnud (intervjuus Liivo Niglasele), et tema taotlus oli kujutada olusid vo\u0303imalikult autentselt. Siin vo\u0303ib aimata vastuolu \u2013 80ndate lo\u0303pus kujutada sama sajandi algust on kahtlemata u\u0308sna keerukas ettevo\u0303tmine. Miks toona u\u0308leu\u0308ldse sajandialguse etnograafilise ja\u0308a\u0308dvustamise kasuks otsustati, pole siinkirjutajale teada. Ku\u0308llap leidus siis veel udmurte, kes arhailisi tegevusi kaamera ees taaselustada suutsid."}, {"text_idx": "#000011", "text": "Silma torkab hea operaatorito\u0308o\u0308. Kaamera on liikuv. Kuigi Lintrop on maininud, et operaatoritele anti filmimiseks u\u0308sna vabad ka\u0308ed, oleks huvitav teada, kuidas tehti valikuid, mida filmida. Valikud tunduvad sunnitud \u2013 vo\u0303rreldes kasvo\u0303i esimese muuseumis valminud filmiga \u201eJa\u0308a\u0308alune kalapu\u0308u\u0308k Audrus\u201c. Na\u0308ib, et filmiti seda, mida osati-taheti etendada. Kui ikka leiti oskaja mees tedrelo\u0303ksu valmistama, siis polnud ilmselt sellest midagi, et ka\u0308es oli suur suvi ja tetredel loodusest toitu ku\u0308lluses vo\u0303tta. Siiski, ta\u0308napa\u0308eval etnograafilise filmi juures taunitud lavastuslikkuseta toona ei saanud. Kohmakas filmiaparatuur esitas omad tingimused. Taotlus oli ju tabada tolleks ajaks va\u0308ljasurnud kombestikku ja tehnoloogiaid, mida igapa\u0308evases elus ilmselt enam ei kasutatud. Kohati ja\u0308tab valik juhusliku mulje \u2013 miks sattus kaadrisse just lamba pu\u0308gamine, aga mitte kanapidamine vo\u0303i lehmatalitus?"}, {"text_idx": "#000013", "text": "Vaataja vo\u0303iks sa\u0308a\u0308rase ruumilise la\u0308henemise peale oodata, et edasi minnakse kirjeldama eluruume, ent ja\u0308tkatakse hoopis ka\u0308eliste tegevustega \u2013 pa\u0308rnaniine va\u0308a\u0308ristamine, reejalaste tegemine, viltide vanutamine, kangasteljed ja karbikeste punumine... Ootamatult triivitakse antropoloogilisemale lainele \u2013 heinateo kaudu riietuse ja toiduni, seeja\u0308rel so\u0308o\u0308stud kombestikku \u2013 nooriku veega kastmine, jo\u0303kke lu\u0308kkamine, talgud veimevaka o\u0303mblemisel, istjatsid."}, {"text_idx": "#000017", "text": "Aleksei Petersoni toonaseid seiklusi museoloogilisel kinematograafiamaastikul vo\u0303iks ku\u0308llap mo\u0303nes mahukamal ja ho\u0303lmavamal viisil kirjeldada kui seda on u\u0308ks blogipostitus. Ent film udmurtidest on kahtlemata va\u0308a\u0308rikas verstapost ERMi ja kogu muuseumifilminduse teel."}, {"text_idx": "#000019", "text": "DVD \u201cEesti etnograafiline film 2. Udmurdid\u201d on saadaval ERMi muuseumipoes ja e-poes. Kahest plaadist koosnev komplekt sisaldab ERMi ja Udmurdi Vabariigi Rahvusmuuseumi koosto\u0308o\u0308s valminud populaarteaduslikke filme \u201eLo\u0303unaudmurdid 20. sajandi alguses\u201c (1983), \u201eLo\u0303unaudmurtide religioosne kombestik 20. sajandi alguses\u201c (1983) ning \u201ePo\u0303hjaudmurdid 20. sajandi alguses\u201c (1995)."}, {"text_idx": "#000020", "text": "Ra\u0308ndpealikud ja varajane kuningriigihaldus: uusimad uurimistulemused ungarlaste sissera\u0308nde kohta"}, {"text_idx": "#000022", "text": "Etnowerk. Mis va\u0308rk sellega siis on?"}]